બીજું યુપીના પરિણામોમાં ભાજપે 16 કોર્પોરેશનમાંથી 14 મેળવી લીધી તેનો પ્રચાર વધારે થયો છે. બીએસપીને બે કોર્પોરેશન મળી છે. મહાનગરોથી નગરોમાં આવીએ ત્યાં ભાજપને 70, અપક્ષોને 43, એસપીને 43, બીએસપીને 29 અને કોંગ્રેસને 9માં સત્તા મળી છે. તેનાથી નાના નગરોમાં નગર પંચાયતોની વાત કરીએ તો ભાજપના ફક્ત 100 હશે. તેની સામે 182 અપક્ષો પાલિકા પ્રમુખો બનશે. એસપીના 83, બીએસપીના 45 અને કોંગ્રેસના 17 પાલિકાપ્રમુખો હશે. આ આંકડા સ્થિતિને જરા બેલેન્સ કરનારા છે.